b'\n_START_ARTICLE_\nOgelin liikekeskus\n_START_PARAGRAPH_\nOgelin liikekeskus (nimitet\xc3\xa4\xc3\xa4n my\xc3\xb6s Ogeliksi) on Oulunkyl\xc3\xa4ss\xc3\xa4 sijaitseva ostoskeskus. Liikekeskus sijaitsee Oulunkyl\xc3\xa4n p\xc3\xa4\xc3\xa4teiden risteyksess\xc3\xa4 l\xc3\xa4hell\xc3\xa4 Oulunkyl\xc3\xa4n rautatieasemaa sek\xc3\xa4 bussilinjojen 550, 64 ja 52 pys\xc3\xa4kkej\xc3\xa4. Ogelin liikekeskuksessa on yli 20 liikett\xc3\xa4 ja palvelua, muun muassa Alepa, Cafe Picnic, Nordea Pankki ja Osuuspankki sek\xc3\xa4 apteekki, autokoulu, esikoulu, hammasl\xc3\xa4\xc3\xa4k\xc3\xa4riasema, kirjakauppa, koruliike, lankakauppa, optikko, pienvarastopalvelu ja viereisen terveyskeskuksen laboratorio. Liikekeskuksen v\xc3\xa4litt\xc3\xb6m\xc3\xa4ss\xc3\xa4 l\xc3\xa4heisyydess\xc3\xa4 sijaitsee my\xc3\xb6s terveysasema, kirjasto, ty\xc3\xb6v\xc3\xa4enopisto ja nuorisotalo._NEWLINE_Liikekeskuksen on suunnitellut Simo J\xc3\xa4rvinen ja se avattiin 1.12.1987. Keskuksen kokonaispinta-ala on 8 363 m\xc2\xb2, josta liiketiloja on 5 980 m\xc2\xb2 ja loput l\xc3\xa4hinn\xc3\xa4 toimistotiloja. Keskuksen omistus on hajautunut usealle eri omistajalle.'